stanford-oval/wikipedia huggingface dataset:
ד'תת"ח

ד'תת"ח (4808)  היא שנה עברית  אשר  החלה ביום א' בתשרי, אור ל-24 בספטמבר 1047 (לפי הלוח היוליאני, שהיה נהוג אז), והסתיימה ביום כ"ט באלול, 11 בספטמבר 1048. שנה מסוג הכז, איננה מעוברת, ואורכה 354 ימים. זו שנה שישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דניאל אניימבה

דניאל פרנסיס אניימבה (באנגלית ובדנית: Daniel Francis Anyembe; נולד ב-22 ביולי 1998 באסביירג שבדנמרק) הוא כדורגלן קנייתי-דני המשחק בעמדת הבלם בקבוצת ויבורג מליגת העל הדנית ובנבחרת קניה.
קריירת מועדונים

אניימבה גדל במחלקת הנוער של אסביירג. הוא ערך 100 הופעות במדי הקבוצה הבוגרת של המועדון במסגרת ליגת העל הדנית וליגת המשנה הדנית, בהן הבקיע שער אחד.
ב-17 ביולי 2021 חתם על חוזה לארבע שנים בוויבורג מליגת העל הדנית.
קריירה בינלאומית

אניימבה שיחק בנבחרות הצעירות של דנמרק. ב-28 במרץ 2023 ערך את הופעת הבכורה שלו בנבחרת קניה, בהפסד 1–2 לנבחרת איראן במשחק ידידות.
הערות שוליים

↑  VFF henter Daniel Anyembe באתר הרשמי של ויבורג, 17 ביולי 2021 (בדנית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניאל אניימבה".
הארי שירר

| --- | --- |

הארי שירר, 2009
 לידה:  23 בדצמבר 1943 (בן 80) לוס אנג'לס, קליפורניה, ארצות הברית
 מדינה:  ארצות הברית 
 תקופת הפעילות:  מ-1953 
 מקום לימודים:  אוניברסיטת קליפורניה בלוס אנג'לס  אוניברסיטת הרווארד  תיכון לוס אנג'לס 
 בן או בת זוג:  Judith Owen (1993–?) 
 פרסים והוקרה:  פרס אמי לבידור בפריים טיים למדבב הטוב ביותר (2014) 
 https://harryshearer.com/
 פרופיל ב-IMDb
 
הארי יוליוס שירר (Harry Julius Shearer; נולד ב-23 בדצמבר 1943) הוא שחקן, קומיקאי, סופר, מוזיקאי ומנחה רדיו יהודי אמריקאי, המוכר בעיקר כמדבב של מספר רב של דמויות בולטות בסדרת האנימציה המצליחה "משפחת סימפסון". כמו כן שירר זכה גם לפרסום רב בשל התפקיד אותו גילם בסרט "ספיינל טאפ" משנת 1984.
ביוגרפיה > חיים פרטיים

שירר נולד בשנת 1943 בלוס אנג'לס לדורה ומאק שירר, זוג מהגרים יהודים מאוסטריה ופולין. שירר למד באוניברסיטת קליפורניה בלוס אנג'לס ובאוניברסיטת הרווארד.
בשנים 1974–1977 היה נשוי לפנלופה ניקולאס. משנת 1993 ועד היום נשוי שירר לזמרת וכותבת השירים ג'ודית אוון.
ביוגרפיה > קריירה

שירר החל את הקריירה שלו כילד, כשחקן בסרטי קולנוע בשנות החמישים ובתוכניות רדיו. שירר שיחק גם את פרנקי בפיילוט של קומדיית המצבים "השאר זאת לביוור".
בהמשך היה שותף בקבוצה קומית בשם "The Credibility Gap" עימה עבד בתחנות הרדיו KRLA 1110 וב- KPPC-FM. בשנים 1979–1980 עבד שירר ככתוב וכשחקן בצוות הקבוע של התוכנית סאטרדיי נייט לייב.
משנת 1983 משמש שירר כמנחה של תוכנית רדיו קומית בתחנת הרדיו KCRW.
בשנת 1984 שיחק בתפקיד ראשי בסרטו של רוב ריינר "ספיינל טאפ" אשר עסקה בלהקה בדיונית בה הוא שיחק באסיסט בשם דרק סמולס.
משנת 1988 ועד היום שירר מדבב באופן קבוע דמויות רבות בסדרת האנימציה "משפחת סימפסון" אשר כוללים, בין היתר את מונטגומרי בורנז, ואילון סמיטרס, נד פלנדרס, הכומר לאבג'וי, ד"ר היברט, לני לנארד, קנט ברוקמן, גיל, רייניר וולפקאסטל, סקראטצ'י, קאנג, ד"ר מרווין מונרו, אלוהים ואת ג'בדיה ספרינגפילד. ב-2021 הודיעה ההפקה כי יפסיק לדבב דמויות אפרו-אמריקאיות כגון ד"ר היברט, ובמקומו יכנס לתפקיד קווין מייקל ריצ'רדסון.
בשנת 1993 שיחק בתפקיד אורח בסרט "עולמו של וויין 2" ובשנת 1998 שיחק בתפקיד אורח בסרט "גודזילה". בשנת 2017 שיחק בסרט "ממזרים" לצד אוון וילסון.
לאורך השנים כתב שלושה ספרים.
הערות שוליים

↑  'The Simpsons': Harry Shearer to Stop Voicing Black Character
| משפחת סימפסון |
| --- | --- | --- |
| דמויות ראשיות | הומר • מארג' • בארט • ליסה • מגי |  |
| דמויות משנה | מונטגומרי ברנז • לני לאונרד • נד פלנדרז • אוטו מאן • איצ'י וסקראצ'י • מו סיזלאק • עדנה קרבאפל • אפו נהספימפטילון • קראסטי הליצן • העוזר הקטן של סנטה • ראש העיר קווימבי |  |
| יוצרים ומפתחים | מאט גריינינג • ג'יימס ל. ברוקס • סם סיימון • מייק ב. אנדרסון |  |
| מדבבים ראשיים | דן קסטלנטה • ג'ולי קאוונר • ננסי קארטרייט • האנק עזריה • הארי שירר • ירדלי סמית' |  |
| פרקים | רשימת פרקי הסדרה(אנ') • פרקי ליל כל הקדושים • פרקים בולטים (Treehouse of Horror • Simpsons Roasting on an Open Fire ‏• Homer's Phobia • There's Something About Marrying • The Greatest Story Ever D'ohed •‏ Three Gays of the Condo) |  |
| סרטים | משפחת סימפסון - הסרט • משפחת סימפסון חוגגת 20 שנה ב-3D על הקרח! • מעון היום הארוך ביותר |  |
| שונות | ספרינגפילד • קומיקס • Do the Bartman • The Simpsons Sing the Blues • בארט נגד מוטציות החלל • FOX • D'oh!  • הבעיה עם אפו • Kwik-E-Mart • "כשבילי פגשה את ליסה" |  |
| --- | --- |
בקרת זהויות :  NLI: 987007391911405171  PLWABN: 9810585453605606  BIBSYS: 12042812  BNE: XX5257806  BnF: cb140517378 (data)  CiNii: DA15258681  GND: 140525130  ISNI: 0000 0000 8103 8262  LCCN: n92113678  MusicBrainz: 24c01e8b-dbc4-4965-8cf5-147cdc382a4f  SNAC: w6fk0d5x  SUDOC: 139527079  VIAF: 24804121   WorldCat (עם VIAF): 24804121
ד'תת"ם

ד'תת"ם (4840)  היא שנה עברית  אשר  החלה ביום א' בתשרי, אור ל-31 באוגוסט 1079 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 1080. שנה מסוג זחג, היא מעוברת, ואורכה 383 ימים. זו שנה שלישית לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ד'תת"ז

ד'תת"ז (4807)  היא שנה עברית  אשר  החלה ביום א' בתשרי, אור ל-4 בספטמבר 1046 (לפי הלוח היוליאני, שהיה נהוג אז), והסתיימה ביום כ"ט באלול, 23 בספטמבר 1047. שנה מסוג השג, היא מעוברת, ואורכה 385 ימים. זו שנה חמישית לשמיטה.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ד'תתקצ"ה

ד'תתקצ"ה (4995)  היא שנה עברית  אשר  החלה ביום א' בתשרי, אור ל-26 באוגוסט 1234 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 1235. שנה מסוג זשה, היא מעוברת, ואורכה 385 ימים. זו שנה רביעית לשמיטה.
אירועים

י'–י"ב בשבט – פוגרום ביהודי לאודה (אנ') ובישופסהיים (אנ'), בעקבות עלילת דם, לאחר שהוחרבו ונבזזו בתי היהודים, הוצאו לפועל בשני הימים הבאים גזרי דין עממיים לשמונה מראשי הקהילות, שהוצאו להורג לאחר עינויים.
נפטרו

רד"ק (רבי דוד קמחי), מגדולי פרשנות הפשט למקרא, חי בפרובאנס
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דבורה לי ג'יימס

דֶבּוֹרָה רוש לי ג'יימס (באנגלית: Deborah Roche Lee James;‏ נולדה ב-25 בנובמבר 1958) היא אשת ממשל אמריקאית לשעבר, שכיהנה כמזכירת חיל האוויר של ארצות הברית. היא האישה השנייה שכיהנה בתפקיד זה לאחר שילה וידנל.
מינויה של ג'יימס כמזכירת חיל האוויר אושר ב-13 בדצמבר 2013, ושבוע לאחר מכן היא הושבעה לתפקידה. במסגרת תפקידה היא הייתה אחראית על מחלקת חיל האוויר של ארצות הברית, כולל ארגון, הדרכה, הצטיידות והדאגה לרווחתם של יותר מ-690,000 אנשים בשירות פעיל, אנשי המשמר הלאומי של חיל האוויר, אנשי מילואים ואזרחים ובני משפחותיהם, וכן מימוש מסגרת התקציב השנתי של חיל האוויר שב-2015 עמד על 139 מיליארד דולר.
בראשית תקופת כהונתה עסקה ג'יימס בסוגיות שנבעו מקיצוץ רוחבי של תקציב חיל האוויר ב-2013, מהבעיות הקשורות למטוס הקרב F-35 לייטנינג II, מחקירת הקונגרס את חיל האוויר והטיפול שלו במקרים של אלימות מינית, ושערוריית סמים והונאה בשורות פיקוד התקיפה הגלובלית של חיל האוויר.
ראשית חייה

דבורה לי ג'יימס נולדה בלונג בראנץ', ניו ג'רזי. היא גדלה ברמסון הסמוכה והתחנכה בבית הספר התיכון האזורי שבעיר, אותו היא סיימה ב-1976. ב-1979 היא סיימה לימודי תואר ראשון באוניברסיטת דיוק שבדרהאם, קרוליינה הצפונית וב-1981 היא סיימה תואר שני ביחסים בינלאומיים באוניברסיטת קולומביה בניו יורק.
בשנים 1983–1993 עבדה ג'יימס כחברת הצוות המקצועי של ועדת הכוחות המזוינים של בית הנבחרים, שם היא שימשה כיועצת בכירה של תת-הוועדה לכוח אדם צבאי ולהטבות, של פאנל החלוקה בנטל עם נאט"ו וכחברה בצוות יושב ראש הוועדה.
בתקופת נשיאותו של ביל קלינטון, בין השנים 1993–1998, עבדה ג'יימס בפנטגון כעוזרת למזכיר ההגנה לענייני המילואים. בתפקיד זה היא הייתה היועצת הבכירה של המזכיר בכל הסוגיות הקשורות ל-1.8 מיליון חברי המשמר הלאומי וכוחות המילואים. היא הייתה אחראית על תקציב של 10 מיליארד דולר ופיקחה על צוות של יותר ממאה איש. קודם למינויה לתפקיד זה היא שימשה כעוזרת לעוזר מזכיר ההגנה לענייני חקיקה.
במשך יותר מעשור שימשה ג'יימס במגוון של משרות שונות בתאגיד הבינלאומי ליישומים מדעיים (Science Applications International Corporation - SAIC). בין השנים 1998–2000 היא שימשה כסגנית נשיא החברה לפעילות בינלאומית ושיווק ביונייטד טכנולוג'יס. לאחר מכן ועד 2001 היא הייתה סגנית הנשיא והמנהלת הכללית של הארגון "מנהלים עסקיים למען ביטחון לאומי" (Business Executives for National Security). קודם למינויה כמזכירת חיל האוויר היא שימשה כנשיאת המגזר הטכני וההנדסי של SAIC, שם היו כפופים אליה 8,700 עובדים. היא גם חברה במועצת המנהלים של "המועצה האטלנטית" (אנ')
מזכירת חיל האוויר > שערוריית בסיס חיל האוויר מלמסטורם

שלושה שבועות לאחר כניסתה של ג'יימס לתפקיד, הגיעו החדשות בנוגע לבעיות מוסריות בשורות פיקוד התקיפה הגלובלית של חיל האוויר. משרד החקירות המיוחדות של החיל ניהלחקירה על שימוש לכאורה בסמים סינתטיים על ידי אנשי צוותי אוויר, ובמהלך חקירה זו נחשפו ראיות הנוגעות למרמה במבחני הכשירות החודשיים בכנף הטילים ה-341 בבסיס חיל האוויר מלמסטרום שבמונטנה. בסך הכול נמנו 92 אנשים שהיו מעורבים בשערורייה.
ג'יימס הגיבה על הפרשה באומרה: "זה היה כשל של כמה מאנשי צוותי האוויר שלנו. זה לא היה כשל של המשימה הגרעינית". במשך השנה שחלפה מאז חשיפת הפרשה, ערכה ג'יימס ביקורים בשלושת בסיסי החייל שמפעילים טילים בליסטים בין-יבשתיים, כדי לעבוד יחד עם אנשי צוותי האוויר ועם הקצינים הבכירים של החיל כדי לסייע להם לעמוד באתגרים הניצבים מולם. היא ציינה את חוסר תשומת הלב של החייל למשימותיו הגרעיניות, לעניין השימוש במבחנים פשוטים, כ"גורם המבחין העליון, אם לא הגורם המבחין היחידי, לשיקולי הקידום של האנשים", כאחת הסיבות להתדרדרות המוסרית בכוחות הטילים הבין-יבשתיים.
ג'יימס סייעה להקים את ""תוכנית השיפורים של חיל האוויר" (Force Improvement Program), תוכנית משובים יסודית שתוכננה לאתר במהירות המלצות לפעולה לשינויים חיוביים במאצעות שיחות אישיות וסקרים, שזיהתה יותר מ-300 המלצות לשיפורים. כמה מההמלצות המידיות כללו מימון לשדרוג מרכזי השיגור והבונקרים התת-קרקעיים בהם אנשי צוותי האוויר שוהים במשמרות של 36 שעות מסביב לשעון, יותר העברות במסוקים של אנשי צוות אל מרכזי השיגור, תוספת כוח אדם להקלה על העומס, ותוספת תשלום כדי להחזיק אנשי מפתח בתחום הטילים בתפקידיהם.
בנוסף, הנהיגה ג'יימס את הענקתה של "מדליית שירות ההתרעה הגרעינית" (אנ').
בהתייחסה לפרשת בסיס חיל האוויר מלמסטרום שנתיים לאחר מכן בפורום הביטחון באספן, אמרה ג'יימס ש"מעולם לא מצאנו עדות למעשי מרמה מעבר לאלו שהתרחשו בבסיס זה, אך כן מצאנו עדויות לבעיות שיטתיות במערכת", שזכו להתייחסות בהדרכה מוגברת, תמריצים ויצירת הזדמנויות להתפתחות.
מזכירת חיל האוויר > צמצום כוחו של חיל האוויר

עם הענקת המנדט לקונגרס לצימצום כוחו של חיל האוויר, החליטה ג'יימס לבצע את הקיצוצים בפעימה אחת בשנה תקציבית אחת במקום שיתמשכו על פני חמש שנים, זאת כדי להקל על תחושת אי הוודאות אצל צוותי האוויר. היא התייחסה לדאגות בנוגע לכך שצמצום הכוחות גרם למתיחות בחיל אותה היא חשה במהלך סיוריה ביחידות. היא אישרה שחיל האוויר מסוגל הגיע לסדר הכוחות הנדרש ולהציב יעדים לשנת התקציב 2014 ובכך לבטל את הצורך לנהל תוכניות דומות בשנת 2015. על כוונה זו היא הכריזה במהלך פגישת און ליין שקיימה עם אנשי צוותי האוויר ואמרה להם שהיא שמעה על דאגותיהם בנוגע לניהול שלא מרצון של סדר הכוחות בחיל. את שנת התקציב של 2014 החל חיל האוויר עם 330,7000 אנשים בשירות פעיל ובראשית נובמבר אותה שנה ירד מספר זה ל-316,500, סדר הכוחות הנמוך ביותר של החיל מאז הקמתו ב-1947.
מזכירת חיל האוויר > סוגיית כלי הטיס הבלתי מאוישים

ג'יימס הודתה בכך שחיל האוויר הוא חיל הפעל תחת לחצים ואחד הכוחות המושפעים במיוחד הוא זה שמפעיל את כלי טיס הבלתי מאוישים. פעילויות כלי הטיס הבלתי מאוישים הוכפלו פי תשעה במהלך שמונה שנים. על רקע קצב פעילות זה, סיום מחויבות של הצוותים לשירות פעיל וצמצום כוחו של החיל, התחולל תהליך של פרישה רחבה יותר של מפעילי כלי טיס בלתי מאוישים מן השירות, הרבה מעבר ליכולתו של החיל ליצור תחליפים באמצעות מערך ההדרכה. האיזון בין יכולות המודיעין, הבקרה והסיור של החיל מול המשאבים המוגבלים, נותר הנושא בסדר העדיפות הגבוה ביותר על סדר יומה של ג'יימס, כך שהיא עמלה על השגת תשלומי תמריצים החל מינואר 2015, שקודם לכן לא אושרו למפעילי כלי טיס בלתי מאוישים. ג'יימס חתמה על מזכר להגדלת תגמול הטיסה החודשי למפעילי כלי הטיס הבלתי מאוישים מסכום מקסימלי של 650 דולר ל-1,500 דולר לחודש בכל מקרה בו הם ממשיכים את שש שנות המחויבות שלהם לשירות לאחר הכשרתם.
מזכירת חיל האוויר > זיהוי איומים

ב-2015 ציינה ג'יימס שמחצית מטייסי חיל האוויר "לא מוכנים ברמה מספקת" ללוחמה נגד יריבים עם "אמצעי הגנה אווירית וטילי קרקע אוויר", על אף ההשקעות הקודמות בטכנולוגיות כמו מטוסי הקרב של הדור החמישי, F-35 לייטנינג II וF-22 ראפטור. בנוסף לאיום הטרור, זיהתה ג'יימס את רוסיה בתור "האיום הגדול ביותר" לביטחון הלאומי של ארצות הברית.
הערות שוליים

1 2 3  Official US Air Force Biography - Deborah Lee James
1 2  Robert Burns. Air Force launching fixes to nuclear program after recent failures Archived 2015-05-08 at the Wayback Machine, The Associated Press
↑  Nominations Before the Senate Armed Services Committee, First Session, 113th Congress: Biographical Sketch of Deborah Lee James, United States Senate, 2013.
↑  John Burton RFH Alumnus Serves Nation, The Two River Times, May 16, 2014
↑  "Board of Directors". Atlantic Council.
↑  Adam Lowther. A year later: Responding to problems in the ICBM force, Bulletin of the Atomic Scientists, 12 February 2015.
↑  Air Force: 92 implicated in nuke cheating scandal, Washington Times, January 30, 2014.
↑  David Usborne. US Air Force suspend 34 airman manning critical nuclear missile launch sites after discovering they cheated on proficiency tests by text, Independent, 16 January 2014.
1 2 3  Stephen Losey. 'Enough is enough': No involuntary force cuts in 2015, Air Force Times, December 16, 2014.
↑  Robert Siegel. Air Force Secretary Deborah Lee James discusses the Air Force's response to widespread cheating by nuclear missile operators on their monthly proficiency tests, NPR, March 31, 2014.
↑  Air Force secretary: Morale, empowerment programs working, The Associated Press (Air Force Times reprint), February 22, 2015.
↑  Amaani Lyle. Air Force Secretary Addresses Priorities at Aspen Security Forum, DoD News, July 25, 2015.
↑  AF secretary: 18,700 more airmen cuts before it's over, Military Times, May 29, 2014.
↑  Air Force senior leadership addresses need to stabilize RPA enterprise, Air Force Public Affairs, January 15, 2015.
↑  Jeff Schogol. Air Force raises monthly incentive pay for drone pilots, Air Force Times, January 16, 2015.
↑  Phillip Swarts. Air Force secretary: Personnel need more training to meet high-end threats, Air Force Times, September 29, 2015.
↑  Andrea Shalal. U.S. Air Force leader sees Russia as 'biggest threat', Reuters, July 8, 2015.
| --- | --- |
בקרת זהויות :  LCCN: no2014075210  VIAF: 308769308   WorldCat (עם VIAF): 308769308 
דבורה לי ג'יימס בביקור בישראל, מאי 2015, בתמונה עם שר הביטחון משה יעלון
ג'יימס בביקור בבסיס חיל האוויר
דבורה לי ג'יימס יחד עם בן זוגה בטקס הפרידה ממנה בבסיס אנדרוז
דבורה מרכוס

דבורה "דבי" מרכוס טרנר (נולדה בשנת 1941) היא אתלטית עבר בריטית-ישראלית. אלופת ישראל ושיאנית ישראל בריצת 100 מטר ובריצת 200 מטר, אלופת אסיה (בנגקוק 1966) ובעלת 4 מדליות זהב במכביה כנציגת בריטניה, משתי מכביות (החמישית 1957 והשישית 1961).
ביוגרפיה

דבורה מרכוס גדלה בלונדון שבאנגליה, נולדה באנגליה בשם דבורה טרנר, לאחר נישואיה בשנת 1966 שינתה את שם משפחתה. בשנת 1959 חלתה בשיתוק ילדים למשך כשנתיים.
ביוגרפיה > אלופת המכביה ושיאנית המכביה

במכביה החמישית שנערכה בשנת 1957 ייצגה מרכוס את בריטניה וזכתה בשתי מדליות זהב, בריצת 100 מטר בשיא מכביה חדש של 12.1 שניות לפני פרידה ברמן מקנדה (12.3 שניות) ורודה אייבל מדרום אפריקה (12.3 שניות) ובקפיצה לרוחק בתוצאה של 5.06 מטר, לפני ג'. קלרמן מאוסטרליה (5.03 מטר) ונועה זילברמן מישראל (4.89 מטר).
במכביה השישית שנערכה בשנת 1961 ייצגה מרכוס את בריטניה וזכתה ב-3 מדליות, 2 זהב ו-1 כסף. שתי מדליות זהב, בריצת 100 מטר בתוצאה של 12.1 שניות, לפני לוריין לוצוף מדרום אפריקה (12.3 שניות) ומדלין ברגמן מאוסטרליה (12.4 שניות) ובריצת שליחות 4x100 מטר בשיא מכביה חדש של 49.8 שניות ומדליית כסף, בריצת 200 מטר בתוצאה של 25.9 שניות, אחרי מדלין ברגמן שקבעה שיא מכביה חדש של 25.1 שניות ולפני לוריין לוצוף (25.9 שניות).
ביולי 1964 החליטה מרכוס לעלות לישראל.
במכביה השביעית שנערכה בשנת 1965 זכתה מרכוס לכבוד להדליק את לפיד המשחקים בטקס הפתיחה.
באליפות ישראל באתלטיקה שנערכה בשנת 1966 זכתה מרכוס בשתי מדליות זהב, בריצת 100 מטר בתוצאה של 12.5 שניות ובריצת 200 מטר בתוצאה של 26.0 שניות. בתחרות שנערכה בקופנהגן שבדנמרק בספטמבר אותה שנה היא ניצחה בריצת 80 מטר משוכות בתוצאה של 12.2 שניות, בריצת 100 מטר קבעה תוצאה של 12.1 שניות והשיגה את המינימום למשחקי אסיה ובריצת 200 מטר בתוצאה של 25.9 שניות.
ביוגרפיה > אלופת משחקי אסיה

בתחרויות האתלטיקה של משחקי אסיה שנערכו בבנגקוק שבתאילנד בדצמבר אותה שנה זכתה מרכוס בשתי מדליות, זהב וארד. מדליית זהב, בריצת 200 מטר בתוצאה של 25.3 שניות, שתי מאיות השנייה לפני מיוקו צוג'ישיטה (25.3 שניות) וקישיקה איקדו (25.7 שניות) שתיהן מיפן ולאחר מכן היא התעלפה ומדליית ארד בריצת 100 מטר בתוצאה של 12.5 שניות, אחרי מיהו סאטו (12.3 שניות) וריצוקו (12.4 שניות) סוקגאווה (12.4 שניות) אף הן מיפן. בשלב חצי הגמר היא קבעה תוצאה של 12.4 שניות.
עבדה כמורה לחינוך גופני באוניברסיטה העברית בירושלים.
תארים והישגים

בינואר 1967 זכתה מרכוס בפרס ספורטאית השנה על שם בנציון פט.
ספריה

דבורה מרכוס, אתלטיקה קלה בהתפתחותה החינוכית, מכון וינגייט, 1977.
דבורה מרכוס, כושר וחן, מכון וינגייט, 1977.
דבורה מרכוס, האתלטיקה בשנות ה-80, מכון וינגייט, 1985.
ראו גם

ישראל במשחקי אסיה
הערות שוליים

↑  5 שיאי מכביה ושיא ישראלי ביום ה-3 לא"ק, דבר, 19 בספטמבר 1957
↑  ברוך דגון, המכביה - קרנבל ספורט קייצי ומיפגש עולמי של נוער יהודי, דבר, 5 ביולי 1981
↑  אלופת 2 מכביות השתקעה בארץ, דבר, 26 באוגוסט 1964
↑  נפתחה המכביה השביעית, דבר, 24 באוגוסט 1965
↑  יעקב פתאל, 11 נצחונות לאתלטי ישראל בקופנהגן, דבר, 19 בספטמבר 1966
↑  יעקב פתאל, נצחונות נוספים לאתלטים בדניה, דבר, 21 בספטמבר 1966
↑  דב עצמון, דבורה מרכוס זכתה במדליית זהב והתעלפה, דבר, 15 בדצמבר 1966
↑  דב עצמון, דבורה מרכוס זכתה במדליית ארד ב-100 מ', דבר, 13 בדצמבר 1966
↑  דבורה מרכוס חנה שזיפי וכהן-מינץ קיבלו פרס פט, דבר, 31 בינואר 1967
| --- | --- |
בקרת זהויות :  NLI: 987007448337205171  LCCN: n2019065248  VIAF: 43148874736349622831   WorldCat (עם VIAF): 43148874736349622831
האריה, היונה ותרנגולת כחולה

האריה, היונה ותרנגולת כחולה הוא אלבום האולפן ה-28 של הזמר אריק איינשטיין, בשיתוף המוזיקאי יוני רכטר, שיצא בספטמבר 1992.
זהו שיתוף הפעולה המלא הרביעי והאחרון של איינשטיין ורכטר, לאחר ששיתפו פעולה החל משנת 1976 באלבומים "האהבה פנים רבות לה", "משירי אברהם חלפי" ו"הייתי פעם ילד".
בחירת השירים לאלבום נערכה על ידי יוני רכטר, אתי אנטה ואיינשטיין בעצמו באמצעות איסוף שירים מכ-40 ספרים. כל שירי האלבום הולחנו ועובדו על ידי רכטר, למעט השיר "אמא שלי", שהוא למעשה עיבוד חדש וקצבי ללחן של שלום חנוך, שהופיע במקור באלבומם של איינשטיין וחנוך "פלסטלינה". חידוש נוסף שמבצע איינשטיין באלבום הוא לשיר "הילדה הכי יפה בגן", שהופיע במקור באלבום "הכבש השישה עשר" בביצועה של יהודית רביץ. רביץ עצמה מתארחת באלבום בשיר "תרנגולת כחולה".
בשירי האלבום נעשה שימוש בשירי ילדים מאת יהודה אטלס, נתן אלתרמן, חיה שנהב, יהונתן גפן ושלומית כהן-אסיף. איינשטיין כתב את השיר "אמא שלי" במשותף עם שלום חנוך. מילות השיר "השיר של דוקטור דוק" נלקחו מספרו של יהונתן גפן "ילד הכרובית".
הצילום על גבי עטיפת האלבום מציג את איינשטיין בעת צילומי סרט המערכונים ההומוריסטי "כבלים" משנת 1992, כשלצידו ניצב בנו אמיר, תמונה המרמזת על עבר מול עתיד. לדברי יוני רכטר, שמו של האלבום מבוסס על שמותיהם של איינשטיין ("אריה") ושל רכטר ("יונה"), בצירוף שמו של השיר "תרנגולת כחולה". במקור תוכנן לקרוא לאלבום "צ'ילדרן", אבל לאיינשטיין הפריע השימוש במילה אנגלית, והרעיון נגנז.
בעקבות ההצלחה של הקלטת "כמו גדולים" יצר איינשטיין ביחד עם יוני רכטר, מוני מושונוב וצבי שיסל, שגם השתתפו בקלטת הראשונה, בשנת 1993 קלטת המשך ל"כמו גדולים", ובה שירים רבים מאלבום זה.
רשימת רצועות

המוזיקה לשירים הולחנה על ידי יוני רכטר למעט "אמא שלי" שהולחן על ידי שלום חנוך.
| האריה, היונה ותרנגולת כחולה> מס' | האריה, היונה ותרנגולת כחולה> שם | האריה, היונה ותרנגולת כחולה> מילים | האריה, היונה ותרנגולת כחולה> משך | האריה, היונה ותרנגולת כחולה>  | האריה, היונה ותרנגולת כחולה>  | האריה, היונה ותרנגולת כחולה>  | האריה, היונה ותרנגולת כחולה>  | האריה, היונה ותרנגולת כחולה>  | האריה, היונה ותרנגולת כחולה>  |
| --- | --- | --- | --- | --- | --- | --- | --- | --- | --- |
| 1. | אני רוצה שפתאום  | יהודה אטלס | 04:19 |  |  |  |  |  |  |
| 2. | דגלי  | שלומית כהן-אסיף | 02:38 |  |  |  |  |  |  |
| 3. | גד גבור ציד  | נתן אלתרמן | 02:38 |  |  |  |  |  |  |
| 4. | לפעמים קורה לי  | יהודה אטלס | 03:03 |  |  |  |  |  |  |
| 5. | השיר של דוקטור דוק  | יהונתן גפן | 03:13 |  |  |  |  |  |  |
| 6. | תרנגולת כחולה (עם יהודית רביץ)   | חיה שנהב | 03:00 |  |  |  |  |  |  |
| 7. | אמא שלי  | אריק איינשטיין ושלום חנוך | 04:51 |  |  |  |  |  |  |
| 8. | פרת משה רבנו  | חיה שנהב | 03:14 |  |  |  |  |  |  |
| 9. | בערב של סתיו  | יהודה אטלס | 02:37 |  |  |  |  |  |  |
| 10. | הילדה הכי יפה בגן  | יהונתן גפן | 02:58 |  |  |  |  |  |  |
| 11. | האצבעות הולכות לישון  | חיה שנהב | 03:06 |  |  |  |  |  |  |
| משך כולל: | משך כולל: | משך כולל: | 35:37 |  |  |  |  |  |  |
קרדיטים

אריק איינשטיין: שירה, קולות רקע
יוני רכטר: קלידים, פסנתר, שירה, קולות רקע
מיכה מיכאלי: גיטרה בס
אלון נדל: גיטרה בס
יצחק קלפטר: גיטרות
עמוס הדני: גיטרות
מאיר ישראל: תופים, כלי הקשה
יובל שפריר: תופים, כלי הקשה
יהודית רביץ: שירה
יושי שדה: גיטרות וקולות רקע
עמי איילי: קולות רקע
מיכאל תפוח: מפיק
רותי טוויל: מפיקה, מנהלת הפקה
מנחם רגב: עיצוב עטיפה
אבי ולדמן: צילום עטיפה
יעקב מורנו: טכנאי הקלטה
דבורה חן

| --- | --- |
אין תמונה חופשית
 לידה:  3 ביולי 1951 (בת 73) תל אביב, ישראל
 מדינה:  ישראל 
 השתייכות:  משרד המשפטים  פרקליטות המדינה
 תקופת כהונה:  1976–2004 (כ־28 שנים)
 תפקידים בולטים:  מנהלת המחלקה לעניינים פליליים – ביטחוניים ועניינים מיוחדים בפרקליטות המדינה
 
דבורה חן (נולדה ב-3 ביולי 1951) היא עורכת דין העוסקת בתחום המשפט הפלילי, הביטחוני והציבורי. כיהנה בפרקליטות המדינה כ-28 שנים, ותפקידה האחרון היה מנהלת המחלקה לעניינים פליליים – ביטחוניים ועניינים מיוחדים בפרקליטות המדינה, משרד המשפטים.
ביוגרפיה

נולדה בתל אביב, ולאחר מכן עברה עם משפחתה להתגורר ברמת גן. שם סיימה את בית ספר התיכון "אוהל שם".
שירתה בשירות חובה בחיל המודיעין והשתחררה בדרגת סגן. במלחמת יום כיפור גויסה לשירות מילואים, והייתה מראשוני היחידה לאיתור נעדרים.
היא בעלת תואר ראשון במשפטים, אוניברסיטת תל אביב.
היא בעלת תואר מוסמך בחוג למדע המדינה, תחום התמחות מנהל ומדיניות ציבורית, אוניברסיטת חיפה.
קריירה מקצועית

לאחר סיום לימודי המשפטים, התמחתה במשך שנה בבית המשפט המחוזי בתל אביב אצל כב' השופט דב לוין, ולאחר מבן התמחתה שנה נוספת אצל עו"ד אמנון עברון בתל אביב.
ב-1976, החלה לעבוד בפרקליטות מחוז תל אביב (פלילי), שם החלה כפרקליטה מתחילה, והגיעה עד לתפקיד של משנה לפרקליט המחוז.
בין השאר, עסקה שם בניהול תיקים פליליים מהגדולים והמרכזיים בתקופה, בכלל זה תיקי פשיעה חמורה ועבירות צווארון לבן. ניהלה מחלקות של עשרות פרקליטים, שעסקו בניהול תיקים פליליים מורכבים. כמו כן, עסקה בניהול והנחיה של צוותי חקירה, החל משלב החקירות המודיעיניות הסמויות ועד להגשת כתבי אישום, וכן בהדרכה ואימון של פרקליטים צעירים שהצטרפו לשורות הפרקליטות.
ב-1996, התמנתה למנהלת המחלקה לעניינים פליליים-ביטחוניים ועניינים מיוחדים, בפרקליטות המדינה.
במהלך תפקידה, שימשה כראש צוות התביעה במשפטים מרכזיים נגד מנהיגי ופעילי ארגוני טרור.
היא ניהלה את המחלקה בפרקליטות המדינה, לרבות ניהול והופעה בראש צוותי התביעה בכל התיקים הפליליים-ביטחוניים המרכזיים בתקופה דלעיל, ובהם תיקי ריגול ובגידה.
כמו כן, הייתה שותפה בכירה בעיצוב המדיניות המשפטית בתחום הביטחוני, כפי שגובשה בתהליכים משותפים על ידי משרד המשפטים ומערכת הביטחון.
עסקה בייעוץ משפטי לגופי מערכת הביטחון בסוגיות חוקתיות, ומשפטיות עקרוניות ומרכזיות, כפי שהתעוררו מעת לעת, ובטיפול וייעוץ שוטפים, לרבות ניהול תיקים בבית המשפט, של ענייניי טוהר המידות בארגונים של מערכת הביטחון.
בסוף שנת 2004, פרשה מפרקליטות המדינה, לאחר כהונה של 28 שנים.